चीन अब सैन्य महाशक्ति बन गया है : अमेरिका  
ज्वाइंट चीफ ऑफ स्टाफ एडमिरल माइक मुलेन के मुताबिक चीन अब एक सैन्य महाशक्ति बन गया है।
अमेरिका ने यह माना है कि चीन अब एक सैन्य महाशक्ति बन गया है। अमेरिकी सेना के ज्वाइंट चीफ ऑफ स्टाफ एडमिरल माइक मुलेन के मुताबिक चीन की रक्षा तैयारियों को देखकर यह आसानी से कहा जा सकता है। साथ ही उन्होंने यह भी माना कि अमेरिका के चीन के साथ अब तक भले ही रक्षा संबंध नहीं है फिर भी दोनों देश उच्चस्तरीय रिश्ते ज़रूर बना सकते हैं। वहीं माइक मुलेन के इस बयान पर चीन के सैन्य प्रमुख चेम बिग्दे ने कहा कि चीन जानता है कि उसकी सीमा रेखा क्या है साथ ही उसके लिए अपना हित सबसे ऊपर है।